laion/Wikipedia-Exotic huggingface dataset:
রূপপুর পারমাণবিক বিদ্যুৎ কেন্দ্র নির্মাণ প্রকল্প

বাংলাদেশে পারমাণবিক বিদ্যুৎ উৎপাদনের লক্ষ্য নিয়ে বাংলাদেশ সরকার ২০০৯ সালে রূপপুর পারমাণবিক বিদ্যুৎ কেন্দ্র নির্মাণ প্রকল্প গ্রহণ করে। এই প্রকল্পের মাধ্যমে পাবনা জেলার ঈশ্বরদীর রূপপুর নামক স্থানে রূপপুর পারমাণবিক বিদ্যুৎ কেন্দ্র স্থাপন করা হবে। এই উন্নয়ন প্রকল্পের মেয়াদ জুলাই ২০১৬ থেকে ডিসেম্বর ২০২৫। ২০২৪ সাল নাগাদ পারমাণবিক বিদ্যুৎ কেন্দ্রের দু’টি (প্রথম ও দ্বিতীয়) ইউনিটের কাজ শেষ করার পরিকল্পনা রয়েছে। দুটি ইউনিটে ২৪০০ মেগাওয়াট বিদ্যুৎ উৎপাদিত হবে। এই বিদ্যুৎ কেন্দ্র নির্মাণে প্রাথমিকভাবে ১ লক্ষ ১৩ হাজার কোটি টাকারও বেশি খরচ ধরা হয়েছে। একক প্রকল্প হিসেবে এটি বাংলাদেশের সবচেয়ে বড় কোনো অবকাঠামো স্থাপন প্রকল্প। সরকারের মতে এই প্রকল্প পরিবেশবান্ধব এবং আর্থিকভাবে লাভজনক। রাশিয়ার রসাটমের এটোমস্ট্রোয় একপোর্ট (এএসই) নামীয় সংস্থাকে এই বিদ্যুৎ কেন্দ্র নির্মাণের দায়িত্ব দেয়া হয়েছে। বিদ্যুৎ উৎপাদন শুরু করার পর এর স্থায়িত্ব হবে ১০০ বছর। দেশের ১৮ লাখ পরিবার এই বিদ্যুৎ কেন্দ্র থেকে বিদ্যুৎ সুবিধা লাভ করবে। আড়াই হাজার দক্ষ জনবলের কর্মসংস্থান হবে। মূল প্রকল্পের আগে তথা রূপপুর পারমাণবিক বিদ্যুৎ কেন্দ্র স্থাপনের কাজ শুরুর আগে প্রয়োজনীয় প্রারম্ভিক কার্যাদি সম্পন্ন করার লক্ষ্যে এ উন্নয়ন প্রকল্প গ্রহণ করা হয়। এ প্রকল্পের আওতায় বিদ্যুৎ উৎপাদনে সার্বিক জ্বালানী মিক্স পারমাণবিক শক্তি অন্তর্ভুক্ত করার যৌক্তিকতা সম্পর্কিত অর্থনৈতিক এবং পরিবেশগত বিশ্লেষণ সম্পন্ন করা হয়েছে এবং প্রকল্পের জন্য নির্ধারিত স্থাপনা এবং এতদ্সংক্রান্ত অফিসের অবকাঠামোগত উন্নয়ন সাধন করা হয়েছে। এছাড়া পারমাণবিক বিদ্যুৎ কেন্দ্র স্থাপনের লক্ষ্যে “আরএফপি” দলিল প্রণয়ন করা হয়েছে। চূড়ান্তকরণ। পারমাণবিক বিদ্যুৎ কেন্দ্র স্থাপনের জন্য “সাইট সেইফটি রিপোর্ট” চুড়ান্তকরণের লক্ষ্যে প্রয়োজনীয় সমীক্ষা পরিচালনাসহ অতীতে সম্পাদিত কার্যাদি ও তথ্যাবলী হলনাগাদকরণ। এছাড়া প্রয়োজনীয় মানবসম্পদ উন্নয়নের লক্ষ্যে যথাযথ পদক্ষ্পে গ্রহণ করা হয়েছে। এ প্রকল্পের অন্য দুটি প্রধার কার্যাবলী হলো আন্তর্জাতিকভাবে প্রযোজ্য প্রয়োজনীয় কোডস্, গাইডস্ এবং স্ট্যান্ডার্ডস্ চিহ্নিত করে এগুলোর সাহায্যে বাংলাদেশের জন্য অপরিহার্য পারমাণবিক নিরাপত্তা সংক্রান্ত দলিলপত্রাদি তৈরীকরণ এবং পারমাণবিক বিদ্যুৎ কেন্দ্র স্থাপনের লক্ষ্যে নির্মাণ সংক্রান্ত নিউক্লিয়ার রেগুলেটরি লাইন্সেস প্রাপ্তির লক্ষ্যে যাবতীয় কার্যাবলী সম্পাদন। রাশিয়ার বিভিন্ন শহরে বাংলাদেশে নির্বিতব্য রূপপুর পারমাণবিক বিদ্যুৎ কেন্দ্রের জন্য ভারি যন্ত্রাংশ নির্মাণ করা হয়েছে। রূপপুরের পারমাণবিক চুল্লিও রাশিয়ায় নির্মিত হয়েছে। ভিভিআর-১২০০ মডেলের এই চুল্লিতে (রিয়্যাক্টর প্রেসার ভেসেল) পরমাণু জ্বালানি পুড়িয়ে মূল শক্তি উৎপাদন হবে। এ থেকে ১২শ মেগাওয়াট বিদ্যুৎ উৎপাদন করা হবে। রূপপুরের প্রথম ইউনিট ২০২৩ সালের মধ্যে বিদ্যুৎ উৎপাদনে সক্ষম হবে বলে পরিকল্পনা করা হয়েছে। রূপপুর পারমাণবিক বিদ্যুৎ কেন্দ্র নিউক্লিয়ার পাওয়ার প্লান্ট কোম্পানি বাংলাদেশ লিমিটেড "রূপপুর পারমাণবিক কেন্দ্র | Nuclear Power Plant Ruppur | প্রথম আলো"। Prothomalo। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "কতটা নিরাপদ হচ্ছে রূপপুরের পরমাণু বিদ্যুৎ কেন্দ্র?" – www.bbc.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "রূপপুর পারমাণবিক বিদ্যুৎ কেন্দ্র যথাসময়েই"। banglanews24.com। 31 জানু, 2019।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিজনবিহারী ভট্টাচার্য

অধ্যাপক বিজনবিহারী ভট্টাচার্য ( ১৫ আগস্ট ১৯০৬ ―  ১৮ ডিসেম্বর ১৯৮৮) ছিলেন বিশিষ্ট বাঙালি শিক্ষাব্রতী, ভাষাতাত্ত্বিক ও শিশুসাহিত্যিক। বিজনবিহারীর জন্ম বৃটিশ ভারতের অধুনা পশ্চিমবঙ্গের মেদিনীপুর শহরের চিড়িয়াসাই-এর পণ্ডিত বংশে। পিতা ছিলেন মেদিনীপুর চতুষ্পাঠীর অধ্যাপক ঈশানচন্দ্র ভট্টাচার্য এবং মাতা 'অবলামোক্ষণপতি' স্ত্রোত্র কাব্য রচয়িতা কবি ত্রিপদ্মগামিনী। বিশিষ্ট শিক্ষাব্রতী অধ্যাপক বনবিহারী ভট্টাচার্য ছিলেন তাঁর অগ্রজ। বিজনবিহারী শৈশবেই অসহযোগ আন্দোলনে যোগ দেন। বিদ্যালয়ের পড়াশোনা মেদিনীপুরে এবং উচ্চশিক্ষা কলকাতায়। তিনি কলকাতা বিশ্ববিদ্যালয়ে 'চণ্ডীমঙ্গল' উপর গবেষণা করে পিএইচডি ডিগ্রি লাভ করেন। বিজনবিহারীর কর্মজীবন শুরু হয় বিশ্বভারতীতে। পরে কলকাতার আশুতোষ কলেজে এবং সেখান থেকে কলকাতা বিশ্ববিদ্যালয়ের রামতনু অধ্যাপক পদে। শেষে বাংলা বিভাগের প্রধান হিসাবে কাজ করে অবসর অবসর গ্রহণ করেন ১৯৬৯ খ্রিস্টাব্দে। তাঁর অধীনে গবেষণা করে "চর্যাগীতি পরিক্রমা"র রচয়িতা ও বাংলা ভাষার অধ্যাপক নির্মল দাশ ডক্টরেট ডিগ্রি লাভ করেন। বিজনবিহারী বাংলা বানান সংস্কারে রবীন্দ্রনাথের সহায়ক ছিলেন। তিনি ভারতীয় ভাষা ও লিপিতে টেলিগ্রাফ মাধ্যমে আদান-প্রদানের পদ্ধতি প্রচলনের ব্যাপারে পথিকৃৎ ছিলেন। পশ্চিমবঙ্গ সরকারের "রবীন্দ্ররচনাবলী"র তিনি অন্যতম সম্পাদক ছিলেন। এছাড়া "রবীন্দ্রজিজ্ঞাসা" পত্রিকার প্রথম সম্পাদক ছিলেন তিনি। বঙ্কিমচন্দ্র চট্টোপাধ্যায়ের উপন্যাস সমগ্র কিশোরদের উপযোগী করে লিখেছিলেন। তার রচিত গ্রন্থগুলির মধ্যে উল্লেখযোগ্য গ্রন্থ হল― প্রভাতরবি গান্ধীজি জীবন প্রভাত বাগার্থ বঙ্গভাষা ও বঙ্গ সংস্কৃতি সমীক্ষা লিপিবিবেক ১৯৮৮ খ্রিস্টাব্দের ১৮ ই ডিসেম্বর পরলোক গমন করেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৫১,২৫২, আইএসবিএন ৯৭৮-৮১-৭৯৫৫-২৯২-৬
২০২০-এ ভারতে নির্বাচন

২০২০ সালে ভারতে যে নির্বাচনগুলি অনুষ্ঠিত হয়েছিল তার মধ্যে রয়েছে লোকসভার উপনির্বাচন, রাজ্যসভার ৭৩টি আসনের নির্বাচন, দুই রাজ্যের বিধানসভা নির্বাচন এবং বেশ কয়েকটি বিধানসভা উপনির্বাচন, পরিষদ ও স্থানীয় সংস্থার নির্বাচন। রাজ্যসভা নির্বাচন, ২০২০ ২০১৯-এ ভারতে নির্বাচন ২০২১-এ ভারতে নির্বাচন "Terms of the Houses"। Election Commission of India (ইংরেজি ভাষায়)। সংগ্রহের তারিখ ২০২১-১০-০৯।  উইকিমিডিয়া কমন্সে ভারতে নির্বাচন, ২০২০ সংক্রান্ত মিডিয়া রয়েছে। ভারতের নির্বাচন কমিশন বিজনেস স্ট্যান্ডার্ড – নির্বাচনী সংবাদ
কুমারণ আশান

মহাকবি কুমারণ আশান (মালয়ালম:കുമാരനാശാന്‍) (এপ্রিল ১২, ১৮৭৩ - জানুয়ারি ১২, ১৯২৪) যিনি মহাকবি কুমারান আশান নামেও পরিচিত, কেরালার অন্যতম ত্রিয়ামভিরাট কবি। তিনি একজন দার্শনিক এবং সমাজ সংস্কারক। এর চেয়েও তার বড় পরিচয় হল তিনি নারায়ণ গুরুর একশ শিষ্যের অন্যতম একজন। History Of Indian Literature :1911-1956
হরিপুর গ্রাম রেলওয়ে স্টেশন

হরিপুর গ্রাম রেলওয়ে স্টেশন হল ভারতীয় রেলওয়ের পূর্ব উপকূল রেলওয়ে জোনের খুরদা রোড রেলওয়ে বিভাগের অন্তর্গত খড়গপুর–পুরী রেলপথের একটি হল্ট রেল স্টেশন। স্টেশনটি ভারতের ওড়িশা রাজ্যের খুরদা জেলার গোদিপুতামতিয়াপাড়ায় অবস্থিত। হাওড়া -চেন্নাই প্রধান রেলপথের শাখা হিসেবে খুরদা রোড-পুরি বিভাগ ১৮৯৭ সালের ১ ফেব্রুয়ারি রেল চলাচলের জন্য খুলে দেওয়া হয়। সম্পূর্ণ রেলপথ ২০১৫ সালের জুলাই মাসে দ্বৈত ট্র্যাক স্থাপন করা হয়। Kumar, Vikas। "Haripur Gram PH Railway Station Map/Atlas ECoR/East Coast Zone - Railway Enquiry"। indiarailinfo.com। সংগ্রহের তারিখ ২০২১-১০-০৯।  TTI। "HPGM / Haripur Gram PH Railway Station | Train Arrival / Departure Timings at Haripur Gram PH"। www.totaltraininfo.com (ইংরেজি ভাষায়)। সংগ্রহের তারিখ ২০২১-১০-০৯।  "ECoR's Rs. 279-cr plan for Bhubaneswar, Puri"। www.dailypioneer.com। সংগ্রহের তারিখ ২০২১-১০-০৯।
মালতীপাটপুর রেলওয়ে স্টেশন

মালতীপাটপুর রেলওয়ে স্টেশন হল ভারতীয় রেলওয়ের পূর্ব উপকূল রেলওয়ে জোনের খুরদা রোড রেলওয়ে বিভাগের অন্তর্গত খড়গপুর–পুরী রেলপথের একটি রেল স্টেশন। স্টেশনটি ভারতের ওড়িশা রাজ্যের পুরী জেলার পুরী-বালঙ্গা রোডে অবস্থিত। হাওড়া-চেন্নাই প্রধান রেলপথের শাখা হিসেবে খুরদা রোড-পুরি বিভাগ ১৮৯৭ সালের ১ ফেব্রুয়ারি রেল চলাচলের জন্য খুলে দেওয়া হয়। সম্পূর্ণ রেলপথ ২০১৫ সালের জুলাই মাসে দ্বৈত ট্র্যাক স্থাপন করা হয়। Kumar, Vikas। "Haripur Gram PH Railway Station Map/Atlas ECoR/East Coast Zone – Railway Enquiry"। India Rail Info। সংগ্রহের তারিখ ৯ অক্টোবর ২০২১।  TTI। "HPGM / Haripur Gram PH Railway Station | Train Arrival / Departure Timings at Haripur Gram PH"। Total Train Info। সংগ্রহের তারিখ ৯ অক্টোবর ২০২১।  "ECoR's Rs. 279-cr plan for Bhubaneswar, Puri"। The Pioneer। ১৬ সেপ্টেম্বর ২০১২। সংগ্রহের তারিখ ৯ অক্টোবর ২০২১।
আবদুল মান্নান (পটুয়াখালীর মুক্তিযোদ্ধা)

আবদুল মান্নান ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। তিনি প্রথমে চট্টগ্রাম এবং পরে পটুয়াখালী ও বরগুনা জেলায় যুদ্ধ করেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। পটুয়াখালী জেলার দশমিনা উপজেলার অন্তর্গত আলীপুর ইউনিয়নের দক্ষিণ চাঁদপুরা গ্রামে আনুমানিক ১৯৩৫ সালে আবদুল মান্নান জন্মগ্রহণ করেন। তার পিতার নাম নুর মোহাম্মাদ হাওলাদার। মুক্তিযুদ্ধের পূর্বে আবদুল মান্নান পাকিস্তান সেনাবাহিনীর ইস্ট বেঙ্গল রেজিমেন্টে নায়েক (করপোরাল) পদে চাকরি করতেন। যুদ্ধের সময় তিনি চট্টগ্রাম সেনানিবাসে কর্মরত ছিলেন এবং সেখান থেকেই মুক্তিযুদ্ধে যোগ দেন। যুদ্ধ শেষে তিনি বাংলাদেশ সেনাবাহিনীতে ফিরে আসেন এবং পরবর্তীতে হাবিলদার (সার্জন) পদে পদোন্নতি পান। ১৯৮৮ সালের ৫ জানুয়ারি তিনি সেনাবাহিনী থেকে অবসর গ্রহণ করেন। ১৯৭১ সালের ২৫ মার্চ তিনি চট্টগ্রাম সেনানিবাসে ছিলেন। সে রাতে পাক সেনারা বাঙালি সেনাদের ঘেরাও করে রাখে এবং রাত একটার দিকে গুলিবর্ষণ করে। তখন বাঙালিরাও পাল্টা গুলিবর্ষণ করে পাশের আমবাগানে ঢুকে পড়ে। পরে সেখানে সীমান্ত রক্ষী বাহিনী– ইপিআর সদস্যরাও এসে যোগ দেয়। এ ঘটনার পর বাঙালি সেনারা মুক্তিযুদ্ধে ঝাঁপিয়ে পড়ে। চট্টগ্রামের হালিশহরে টানা ৪-৫ দিন যুদ্ধ হয়। তারপর সীতাকুণ্ডে আক্রমণ চালানো হয় এবং সেখানকার একটি সেতু ধ্বংস করা হয়। এতে প্রায় ৩০০ পাকিস্তানি সেনা মারা যায়। মার্চ মাসের শেষের দিকে পাক সেনাদের একটি মর্টারশেল আবদুল মান্নানের বাম পা ও বাম হাতে আঘাত করে। এতে তিনি মারাত্মকভাবে আহত হন এবং জ্ঞান হারান। তাকে প্রথমে স্থানীয় একটি মাদরাসায় নিয়ে প্রাথমিক চিকিৎসা দিয়ে পরে চট্টগ্রামের সন্দ্বীপ ও নোয়াখালীর হাতিয়ায় নিয়ে গিয়ে চিকিৎসা দেওয়া হয়। কিছুটা সুস্থ হলে হাবিলদার আবদুল মান্নান পটুয়াখালীতে ফিরে শ্বশুর-বাড়িতে যান। সুস্থ হওয়ার পর তিনি আবারও যুদ্ধে যোগ দেন। পটুয়াখালী ও বরগুনা জেলার বিভিন্ন স্থানে তিনি যুদ্ধ করেন। ৮ ডিসেম্বর পটুয়াখালী মুক্ত করার পেছনে তার গুরুত্বপূর্ণ অবদান ছিল। স্বাধীনতা যুদ্ধে অংশ নেওয়ায় তার বাড়ি পুড়িয়ে দিয়েছিল পাকিস্তানি সেনা ও তাদের সহযোগীরা। বীর প্রতীক আবদুল মান্নান ২০২১ সালের ৭ অক্টোবর রাতে ৮৫ বছর বয়সে নিজ বাড়িতে মৃত্যুবরণ করেন। পরের দিন স্থানীয় মসজিদ মাঠে জানাজা ও রাষ্ট্রীয় সম্মান প্রদর্শন শেষে পারিবারিক কবরস্থানে তাকে দাফন করা হয়। "মুক্তিযোদ্ধা আবদুল মান্নান হাওলাদারের ইন্তেকাল"। আজকালের খবর। ৮ অক্টোবর ২০২১। সংগ্রহের তারিখ ৯ অক্টোবর ২০২১।  "জীবনযুদ্ধে পরাজিত যুদ্ধাহত মুক্তিযোদ্ধা আবদুল মান্নান"। আর টিভি। ২৬ মার্চ ২০১৮। সংগ্রহের তারিখ ৯ অক্টোবর ২০২১।  "বীরপ্রতীক আবদুল মান্নান আর নেই"। যুগান্তর। ৮ অক্টোবর ২০২১। সংগ্রহের তারিখ ৯ অক্টোবর ২০২১।  "আবদুল মান্নান বীর প্রতীকের ইন্তেকাল"। দৈনিক নয়া দিগন্ত। ৯ অক্টোবর ২০২১। সংগ্রহের তারিখ ৯ অক্টোবর ২০২১।  প্রবেশদ্বার:  বাংলাদেশের স্বাধীনতা যুদ্ধ জীবনী
ভ্রান্তিবিলাস (চলচ্চিত্র)

ভ্রান্তিবিলাস মনু সেন পরিচালিত ১৯৬৩ সালের ভারতীয় বাংলা চলচ্চিত্র। ঈশ্বরচন্দ্র বিদ্যাসাগর রচিত ১৮৬৯ সালের একই নামের গ্রন্থ অবলম্বনে ছবিটি নির্মিত হয়েছে। ভ্রান্তিবিলাস উইলিয়াম শেকসপিয়র রচিত নাটক কমেডি অফ এররস অবলম্বনে লিখিত। এই কাহিনীর ভিত্তিতে ১৯৬৮ সালের বলিউডে সঙ্গীতধর্মী দো দুনি চার এবং ১৯৮২ সালে পুনর্নির্মিত হয় আঙ্গুর নামে। এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার এবং সাবিত্রী চট্টোপাধ্যায় । যদিও মূল নাটকটির কাল অনির্ধারিত, তবে তা সংগঠিত হয়েছে সুদূর অতীতে, অন্যদিকে এই চলচ্চিত্রের গল্পটির সংগঠিত হয়েছে আধুনিক সময়ের ভারতে। এই চলচ্চিত্রটি কলকাতার এক অবিবাহিত বাঙালি বণিক এবং তার চাকরদের গল্প নিয়ে, যারা ব্যবসার জন্য ছোট্ট একটি শহর সফর করে, তবে সেখানে স্থানীয়দের একজোড়ার সাথে তাদের চেহারার মিল থাকায় তাদের স্থানীয় ভেবে ভুল করা হয়, এতে অনেক বিভ্রান্তির সৃষ্টি হয়। উত্তম কুমার - চিরঞ্জীব চৌধুরী/চিরঞ্জিত চৌধুরী ভানু বন্দ্যোপাধ্যায় - ভক্তি কিংকর/শক্তি কিংকর সাবিত্রী চট্টোপাধ্যায় - চিরঞ্জীবের স্ত্রী সন্ধ্যা রায় - বিলাসিনী সবিতা বোস - অপরাজিতা তরুণ কুমার - মহাজন ছায়া দেবী - চিরঞ্জিত ও চিরঞ্জীবের মা বিধায়ক ভট্টাচার্য - বসুপ্রিয় তমাল লাহিড়ী ভ্রান্তিবিলাস চলচ্চিত্রের সঙ্গীত পরিচালনা করেছেন শ্যামল মিত্র। গীত রচনা করেছেন গৌরীপ্রসন্ন মজুমদার, বিধায়ক ভট্টাচার্য ও পুলক বন্দ্যোপাধ্যায়। ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে বিমল রায়-এর পরিচালনায় ১৯৬৮ সালে তৈরী হয় কিশোর কুমার-তনুজা অভিনীত দো দোনি চার ছায়াছবিটি । ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে জয় সিং-এর পরিচালনায় ১৯৮২ সালে তৈরী হয় সঞ্জীব কুমার-মৌসুমী চট্টোপাধ্যায়-দীপ্তি নাভাল অভিনীত আঙ্গুর ছায়াছবিটি । Rajiva Verma, "Shakespeare in Hindi Cinema", in Poonam Trivedi and Dennis Bartholomeusz (eds.), India's Shakespeare: Translation, Interpretation and Performance (New Delhi: Dorling Kindersley, 2006), 247-248 ইন্টারনেট মুভি ডেটাবেজে ভ্রান্তিবিলাস (ইংরেজি)
ওপেন আর্কাইভ ইনিশিয়েটিভ প্রটোকল ফর মেটাডেটা হারভেস্টিং

ওপেন আর্কাইভ ইনিশিয়েটিভ প্রটোকল ফর মেটাডেটা হারভেস্টিং হল একটি প্রোটোকলের জন্য উন্নয়ন, যাতে ফসল ফলানোর মেটাডেটার রেকর্ডস্ গুলি একটি বিবরণ সেবায় অনেক আর্কাইভে নির্মিত করা যেতে পারে। ওএআই-পিএমএইচ বাস্তবায়নে অবশ্যই ডাবলিন কোরে মেটাডেটা প্রতিনিধিত্ব করতে হবে, কিন্তু অতিরিক্ত উপস্থাপনাও সমর্থন করতে পারে। "Suleyman Demirel University Open Archives Harvester"। web.archive.org। ২০১০-০৩-১৪। Archived from the original on ২০১০-০৩-১৪। সংগ্রহের তারিখ ২০২১-১০-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Search results from Digital Collections, Available Online"। Library of Congress, Washington, D.C. 20540 USA। সংগ্রহের তারিখ ২০২১-১০-০৯।  Lagoze, Carl; Van de Sompel, Herbert; Nelson, Michael; Warner, Simeon (২০০২-০৬-১৪)। "Open Archives Initiative - Protocol for Metadata Harvesting - v.2.0"। www.openarchives.org। সংগ্রহের তারিখ ২০২১-১০-০৯।
পূর্ব গঙ্গ রাজবংশ

রুধি গঙ্গ বা প্রাচয় গঙ্গ নামেও পরিচিত পূর্ব গঙ্গা রাজবংশ একটি বৃহৎ মধ্যযুগীয় ভারতীয় রাজবংশ, যা কলিঙ্গ থেকে ৫ শতকের গোড়ার দিক থেকে শুরু করে ১৫ তম শতাব্দীর প্রথম দিক পর্যন্ত রাজত্ব করেছিল। রাজবংশ কর্তৃক শাসিত অঞ্চলটি আধুনিক ভারতের সমগ্র ওড়িশা রাজ্যের পাশাপাশি পশ্চিমবঙ্গ, অন্ধ্রপ্রদেশ ও ছত্তিশগড়ের বৃহৎ অংশ নিয়ে গঠিত। রাজবংশের প্রথম দিকের শাসকরা দান্তপুরম থেকে শাসন করতেন; পরবর্তীতে রাজধানী কলিঙ্গনগর (আধুনিক মুখালিংগম), এবং শেষ পর্যন্ত কটকায় (আধুনিক কটক) স্থানান্তরিত হয়। আজ, তাদের ওড়িশার বিশ্ব বিখ্যাত পুরী জগন্নাথ মন্দির ও কোনার্কের ইউনেস্কো বিশ্ব ঐতিহ্যবাহী স্থান কোনার্ক সূর্য মন্দিরের নির্মাতা হিসেবে সবচেয়ে বেশি স্মরণ করা হয়। পূর্ব গঙ্গা রাজবংশের শাসকরা মুসলিম শাসকদের ক্রমাগত আক্রমণ থেকে তাদের রাজ্য রক্ষা করেছিল। এই রাজ্য ব্যবসা-বাণিজ্যের মাধ্যমে সমৃদ্ধ হয়েছিল এবং বেশিরভাগ সম্পদ মন্দির নির্মাণে ব্যবহৃত হয়েছিল। রাজবংশের শাসন রাজা চতুর্থ ভানুদেবের (১৪১৪–৩৪) শাসনাধীনে ১৫ শতকের গোড়ার দিকে সমাপ্ত হয়। তাদের মুদ্রাকে গঙ্গা ফ্যানাম বলা হত এবং এটি দক্ষিণ ভারতের চোল ও পূর্ব চালুক্যদের মত ছিল। পশ্চিম গঙ্গ রাজবংশ Srichandan, G. K. (ফেব্রুয়ারি–মার্চ ২০১১)। "Classicism of Odia Language" (পিডিএফ)। Orissa Review। পৃষ্ঠা 54। ১১ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) For a map of their territory, see: Schwartzberg, Joseph E. (১৯৭৮)। A Historical atlas of South Asia। Chicago: ইউনিভার্সিটি অব শিকাগো প্রেস। পৃষ্ঠা 147, map XIV.3 (d)। আইএসবিএন 0226742210। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ganga dynasty", Britannica.com, সংগ্রহের তারিখ ৯ অক্টোবর ২০২১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) B. Hemalatha (১৯৯১)। Life in medieval northern Andhra। Navrang। আইএসবিএন 9788170130864। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [১] ওয়েব্যাক মেশিনে আর্কাইভকৃত ১০ এপ্রিল ২০০৯ তারিখে Patnaik, Nihar Ranjan (১ জানুয়ারি ১৯৯৭)। Economic History of Orissa। Indus Publishing। পৃষ্ঠা 93। আইএসবিএন 978-81-7387-075-0। সংগ্রহের তারিখ ৯ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে পূর্ব গঙ্গ রাজবংশ সংক্রান্ত মিডিয়া রয়েছে। পূর্ব গঙ্গা রাজবংশের উৎপত্তির ইতিহাস ওয়েব্যাক মেশিনে আর্কাইভকৃত ২ মার্চ ২০২০ তারিখে শ্রীকাকুলাম-এর (কলিঙ্গ) ইতিহাস পূর্ব গঙ্গার মুদ্রা
অনুরাধাপুর রাজ্য

অনুরাধাপুর রাজ্য (সিংহলি: අනුරාධපුර රාජධානිය, অনুবাদ: Anurādhapura Rājadhāniya, তামিল: அனுராதபுர இராச்சியம்), প্রাচীন শ্রীলঙ্কা ও সিংহলি জাতির প্রথম প্রতিষ্ঠিত রাজ্য ছিল। রাজ্যটির নামকরণ রাজ্যের রাজধানী শহরের থেকে করা হয়েছিল। খ্রিস্টপূর্ব ৪৩৭ খ্রিস্টাব্দে রাজা পাণ্ডুকভায়া দ্বারা প্রতিষ্ঠিত, রাজ্যের কর্তৃত্ব সারা দেশে বিস্তৃত ছিল, যদিও সময়ে সময়ে বেশ কয়েকটি স্বাধীন অঞ্চল আবির্ভূত হয়েছিল, যাদের সংখ্যা রাজ্যের শেষের দিকে আরও বৃদ্ধি পেয়েছিল। তা সত্ত্বেও, অনুরাধাপুরের রাজাকে অনুরাধাপুর যুগ জুড়ে সমগ্র দ্বীপের সর্বোচ্চ শাসক হিসেবে দেখা হতো। অনুরাধাপুর যুগে বৌদ্ধধর্ম একটি শক্তিশালী ভূমিকা পালন করেছিল, যা রাজ্যের সংস্কৃতি, আইন ও শাসনের পদ্ধতিগুলিকে প্রভাবিত করেছিল। রাজা দেওয়ানমপিয়া তিসার রাজত্বকালে বিশ্বাসের প্রচলন হলে সমাজ ও সংস্কৃতিতে বিপ্লব ঘটেছিল; এই সাংস্কৃতিক পরিবর্তন শ্রীলঙ্কায় বুদ্ধের দাঁতের অবশিষ্টাংশ আগমন ও তার শাসকদের পৃষ্ঠপোষকতা দ্বারা আরও শক্তিশালী হয়েছিল। রাজ্যের বেশিরভাগ সময় ধরে, দক্ষিণ ভারত থেকে আগ্রাসন একটি স্থায়ী হুমকি ছিল। দুতুগেমুনু, ওয়ালাগাম্বা ও ধাতুসেনার মতো শাসকরা দক্ষিণ ভারতীয়দের পরাজিত করে এবং রাজ্যের নিয়ন্ত্রণ ফিরে পাওয়ার জন্য বিখ্যাত ছিলেন। দ্বিতীয় সেনা এর মতো অন্যান্য শাসকরা দক্ষিণ ভারতের মূল ভূখণ্ডে বাহিনী প্রেরণ এবং ৮৬২ খ্রিস্টাব্দে মাদুরাইকে পরাজিত করার মতো বেশ কিছু বিজয় অর্জনের জন্য উল্লেখযোগ্য। ইল্লান দক্ষিণ ভারতীয় প্রথম আক্রমণকারী ছিলেন, যিনি বিজিতপুরায় একটি যুদ্ধে জড়িয়ে পড়েছিলেন। যেহেতু রাজ্যটি মূলত কৃষিভিত্তিক ছিল, ফলে সেচ কার্যক্রম নির্মাণ অনুরাধাপুর রাজ্যের একটি বড় অর্জন ছিল, যার উদ্দেশ্য ছিল শুষ্ক অঞ্চলে জল সরবরাহ নিশ্চিত করা ও দেশকে বেশিরভাগ ক্ষেত্রে স্বয়ংসম্পূর্ণ হতে সাহায্য করা। বেশ কয়েকজন রাজা, বিশেষ করে ওয়াসভা ও মহাসেনা, বড় জলাধার ও খাল নির্মাণ করেছিলেন, যা অনুরাধাপুরা যুগ জুড়ে রাজারতা এলাকায় একটি বিস্তৃত ও জটিল সেচ ব্যবস্থার নেটওয়ার্ক তৈরি করেছিল। এই নির্মাণগুলি তৈরিতে ব্যবহৃত উন্নত প্রযুক্তিগত ও প্রকৌশল দক্ষতার একটি ইঙ্গিত প্রদান করে। সিগিরিয়ার বিখ্যাত চিত্রকলা ও কাঠামো; রুয়ানওয়ালিসেয়া, জেঠবনা স্তূপ ও অন্যান্য বড় স্তূপ; লোবামহাপায়া মত বড় ভবন; এবং ধর্মীয় কাজগুলি (অসংখ্য বুদ্ধ মূর্তির মতো) ভাস্কর্য নির্মাণে অনুরাধাপুর যুগের অগ্রগতি প্রদর্শনকারী ল্যান্ডমার্ক। This flag, depicting the moon, sun and a lion bearing a sword, is believed to have been used as the royal standard of Dutthagamani, and subsequent rulers. Buddhism was such an important factor in this period that Mendis (2000), p.196 asserts, "The island of Lanka belonged to the Buddha himself; it was like a treasury filled with the three gems". "Sri Lanka's National Flag"। The Sunday Times। ২০০৮-০২-০৩। সংগ্রহের তারিখ ২০০৯-০৭-০৪।  De Silva, K.M (২০০৫)। A History of Sri Lanka। Penguin Books India। পৃষ্ঠা 100। আইএসবিএন 9558095923।  De Silva 2014, পৃ. 58। "The downfall of the Anuradhapura kingdom and South Indian influences" (পিডিএফ)। ২৯ মার্চ ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ অক্টোবর ২০২১।  Perera (2001), p.45
বাংলাদেশের যুব ও ক্রীড়া মন্ত্রী

যুব ও ক্রীড়া মন্ত্রী গণপ্রজাতন্ত্রী বাংলাদেশ সরকারের একটি গুরুত্বপূর্ণ পদ এবং তিনি যুব ও ক্রীড়া মন্ত্রণালয়ের প্রধান। রাষ্ট্রীয় ক্ষমতায় অসীন দলের প্রধান কর্তৃক মনোনীত ও রাষ্ট্রপতি কর্তৃক সেই মনোনয়ন গৃহীত হলে 'যুব ও ক্রীড়া মন্ত্রী' হিসাবে নিয়োগ প্রাপ্ত হন। ১৫ জুলাই ১৯৮৪ সালে যুব ও ক্রীড়া মন্ত্রণালয় প্রতিষ্ঠিত হওয়ার আগে এই মন্ত্রণালয় শিক্ষা ও সংস্কৃতি মন্ত্রণালয়ের সঙ্গে যুক্ত ছিল। বাংলাদেশের যুব ও ক্রীড়া মন্ত্রী হিসাবে দায়িত্ব পালনকারীদের তালিকা নিম্নরূপ: রাজনৈতিক দল       বাংলাদেশ আওয়ামী লীগ       বাংলাদেশ জাতীয়তাবাদী দল       জাতীয় পার্টি       নির্দলীয় "যুব ও ক্রীড়া মন্ত্রণালয়"। বাংলাদেশ জাতীয় তথ্য বাতায়ন। সংগ্রহের তারিখ ৯ অক্টোবর ২০২১।  "মন্ত্রণালয়/বিভাগ"। বাংলাপিডিয়া। ২২ মে ২০১৪। সংগ্রহের তারিখ ৮ অক্টোবর ২০২১।  "নতুন ক্রীড়া প্রতিমন্ত্রী জাহিদ আহসান রাসেল"। দৈনিক যুগান্তর। ৭ জানুয়ারি ২০১৯। সংগ্রহের তারিখ ৯ অক্টোবর ২০২১।  "সাবেক মন্ত্রী / উপদেষ্টাবৃন্দ"। বাংলাদেশ জাতীয় তথ্য বাতায়ন। সংগ্রহের তারিখ ৯ অক্টোবর ২০২১।
সোনামুড়া মহকুমা

সোনামুড়া ভারতের ত্রিপুরা রাজ্যের সিপাহিজলা জেলার একটি মহকুমা। সোনামুড়া হচ্ছে এর সদর। এই মহকুমায় একটি পৌরসভা, একটি নগর পঞ্চায়েত, চারটি আরডি ব্লক এবং ৬৭টি গ্রাম পঞ্চায়েত রয়েছে। প্রধান জায়গাগুলির মধ্যে রয়েছে মেলাঘর, কাঠালিয়া এবং সোনামুড়া। "Report of the Commissioner for linguistic minorities: 52nd report (July 2014 to June 2015)" (পিডিএফ)। ভাষাগত সংখ্যালঘু কমিশনার, সংখ্যালঘু বিষয়ক মন্ত্রণালয়, ভারত সরকার। পৃষ্ঠা 79–84। ১৫ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।
প্রমোদ কুমার সিংহ

প্রমোদ কুমার সিনহা বিহারের একজন ভারতীয় রাজনীতিবিদ এবং বিহার বিধানসভার সদস্য। সিনহা ২০২০ সালের বিহার বিধানসভা নির্বাচনে বিজেপির টিকিটে রাকসৌল নির্বাচনী এলাকা থেকে জিতেছিলেন। "Pramod Kumar Sinha(Bharatiya Janata Party(BJP)):Constituency- RAXAUL(PURVI CHAMPARAN) - Affidavit Information of Candidate:"। myneta.info। সংগ্রহের তারিখ ২০২১-০৩-১৯।  "Pramod Kumar Sinha Election Results 2020: News, Votes, Results of Bihar Assembly"। NDTV.com (ইংরেজি ভাষায়)। সংগ্রহের তারিখ ২০২১-০৩-১৯।  News, A. B. P.। "Bihar Assembly Elections 2020 Candidate | Pramod Kumar Sinha | Raxaul"। ABP News (হিন্দি ভাষায়)। সংগ্রহের তারিখ ২০২১-০৩-১৯।
মুঘলসরাই

মুঘলসরাই, উত্তরপ্রদেশের চান্দৌলি জেলার একটি শহর এবং পৌরসভা। বারাণসী থেকে প্রায় ১৬ কিলোমিটার (১০ মা) দূরে অবস্থিত, এটি উত্তর প্রদেশের একটি গুরুত্বপূর্ণ রেলওয়ে জংশন। এটি মুঘলসরাই জংশন রেলওয়ে স্টেশনের স্থান। মুঘলসরাই গ্র্যান্ড ট্রাঙ্ক রোড এনএইচ ১৯ (জিটি রোড) বরাবর অবস্থিত, যাকে শের শাহ সুরি দ্বারা সাদাক-ই-আজমও বলা হয়, এটি মুঘল আমলে উত্তর ভারতকে পূর্বের সাথে সংযোগকারী করিডোরগুলির মধ্যে একটি। বিগত শতাব্দীতে, এটি বিভিন্নভাবে মুঘলচাক, মঙ্গলপুর এবং ওভেন নগর নামে পরিচিত। ১৮৮৩ সালে ভারতীয় রেলওয়ে এখানে একটি জংশন স্থাপন করলে এই শহরটির নাম হয় মুঘলসরাই। পরে নাম বদলে দীন দয়াল উপাধ্যায় নগর জংশন রেলওয়ে স্টেশন হয়। মুঘলসরাই তিনটি অংশে এনএইচ ১৯ / জিটি রোড দ্বারা বিভক্ত। দক্ষিণ অংশে মূলত বসন্ত বিহার, নিউ সেন্ট্রাল কলোনি, ডিজেল কলোনি, হ্যাপার কলোনি, ইউরোপীয় কলোনি, শুভাশ নগর, লোকো কলোনি এবং রোজা কলোনি, প্লান্ট-ডিপো কলোনি এবং সারেসার, আলমপুরের মতো রেলওয়ে উপনিবেশ রয়েছে। এটি বারাণসীর প্যারাও রোডের পরে শুরু হয় এবং আলিনগর রোড পর্যন্ত চলতে থাকে যা দক্ষিণে রেলওয়ে কলোনির পরে আসে। কয়েকটি মহল্লা রেল স্টেশনের কাছাকাছি যেমন কাসাব মোহল এবং গ্রাম পঞ্চায়েত যেমন আমগপুর, তারানপুর, পশুরামপুর, ধর্মশালা, ময়নাতলী এবং গল্লা মান্ডি। যাইহোক, পশ্চিম দিকে অবস্থিত কৈলাশপুরী এবং রবীনগর উপনিবেশ যা শহরের সবচেয়ে বেশি এলাকা তৈরি করে। ২০১১ সালের ভারতীয় আদমশুমারি অনুযায়ী, মুঘলসরাইয়ের মোট জনসংখ্যা ১০৯,৬৫০ জন, যার মধ্যে ৫৭,৬৮২ জন পুরুষ এবং ৫১,৯৬৮ জন মহিলা। ০ থেকে ৬ বছর বয়সের মধ্যে জনসংখ্যা ছিল ১৪,৮৬৪। মুঘলসরাইয়ে মোট সাক্ষরদের সংখ্যা ছিল 76,936, যা জনসংখ্যার 70.2%, পুরুষদের সাক্ষরতার হার 76.0% এবং মহিলাদের সাক্ষরতার হার 63.7%। মুঘলসরাইয়ের 7+ জনসংখ্যার কার্যকর সাক্ষরতার হার ছিল 81.2%, যার মধ্যে পুরুষদের সাক্ষরতার হার 87.9%এবং মহিলাদের সাক্ষরতার হার 73.7%। তফসিলি জাতি ও তফসিলি উপজাতির জনসংখ্যা ছিল যথাক্রমে 17,943 এবং 2,093। 2011 সালে মুঘলসরাইয়ের 16796 পরিবার ছিল। মুঘলসরাই জংশন রেলওয়ে স্টেশন ভারতের চতুর্থ ব্যস্ততম স্টেশন, এর মধ্য দিয়ে প্রায় ১২৫টি যাত্রীবাহী ট্রেন চলে। ভারতের দ্বিতীয় প্রধানমন্ত্রী লাল বাহাদুর শাস্ত্রী এখানে জন্মগ্রহণ করেন। ভারতীয় জন সংঘের সহ-প্রতিষ্ঠাতা দীনদয়াল উপাধ্যায় ১৯৬৮ সালে মুঘলসরাইয়ে মৃত অবস্থায় পাওয়া গিয়েছিল। "Census of India: Mughalsarai"। www.censusindia.gov.in। সংগ্রহের তারিখ ২০ ডিসেম্বর ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "mughalsarai: Mughalsarai town becomes Pt Deen Dayal Upadhyaya Nagar | Varanasi News - Times of India"। The Times of India। সংগ্রহের তারিখ ২০ ডিসেম্বর ২০১৯।  The National Geographical Journal of India, Volume 10 (ইংরেজি ভাষায়)। National Geographical Society of India। ১৯৬৪। পৃষ্ঠা 136।  "About Mughalsarai, Interesting Facts About Mughalsarai City"। www.mughalsaraionline.in। ১৯ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২১।  "Mughalsarai: The many names of Mughalsarai | Varanasi News - Times of India"। The Times of India। সংগ্রহের তারিখ ২০ ডিসেম্বর ২০১৯।  "Mughalsarai station is now Deen Dayal Upadhyay station"। India Today (ইংরেজি ভাষায়)। ৫ আগস্ট ২০১৮। সংগ্রহের তারিখ ২১ আগস্ট ২০১৮।